**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Izmjene i dopune Pravilnika o poslovanju Vlastitog Pogona

**PRAVNI OSNOV:** Zakon o komunalnom gospodarstvu,

Zakon o službenicima i namještenicima u lokalnoj i područnoj (regionalnoj) samoupravi

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga Izmjena i dopuna Pravilnika o Vlastitom pogonu**

Članak 40. stavak 3. Zakona o komunalnom gospodarstvu („Narodne novine“ broj 68/18, 110/18, 32/20) propisuje da se unutarnje ustrojstvo vlastitog pogona uređuje se odlukom o osnivanju vlastitog pogona te pobliže uređuje pravilnikom o poslovanju vlastitog pogona, koje donosi predstavničko tijelo jedinice lokalne samouprave.

Pravilnikom o poslovanju Vlastitog pogona („Službeni glasnik Općine Podstrana“ broj 19/2023), uređeno je pitanje unutarnjeg ustroja, načina upravljanja, načina planiranja poslova, radno vrijeme, ovlasti i odgovornosti djelatnika u obavljanju poslova i zadaća, te druga pitanja od značaja za njegov rad.

Prijedlogom Izmjena i dopuna Pravilnika o Vlastitom pogonu predlaže se osnivanje novog radnog mjesta i to:

* Voditelj poslova održavanja javne rasvjete.

Slijedom navedenog predlaže se donijeti sljedeći akt:

Na temelju članka 40. stavak 3. Zakona o komunalnom gospodarstvu („Narodne novine“ broj 68/18, 110/18, 32/20), članka 4. stavak 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19), Općinsko vijeće na 34. sjednici održanoj dana 02. prosinca 2024. godine donosi sljedeće

**IZMJENE I DOPUNE**

**Pravilnika**

**o poslovanju Vlastitog pogona**

**Članak 1.**

U Pravilniku o poslovanju Vlastitog pogona („Službeni glasnik Općine Podstrana“ 19/2023) u Sistematizaciji radnih mjesta iza radnog mjesta redni broj 4. ustrojava se novo radno mjesto redni broj 5. koje glasi:

|  |  |  |  |  |
| --- | --- | --- | --- | --- |
| **5. VODITELJ/-ICA POSLOVA ODRŽAVANJA JAVNE RASVJETE** | | | | |
| **Vlastiti pogon**  **broj izvršitelja: 1** | | | | |
| **Osnovni podaci o radnom mjestu** | | | | |
| KATEGORIJA | POTKATEGORIJA | | RAZINA | KLASIFIKACIJSKI RANG |
| IV. | Namještenici I. potkategorije | |  | 10. |
| **Opis poslova radnog mjesta** | | | | |
| **OPIS POSLOVA I ZADATAKA** | | | | Približan postotak vremena potreban za obavljanje pojedinog posla |
|
| Vodi poslove u svezi održavanja javne rasvjete | | | | 50% |
| Nadzire rad na terenu, planira dnevne i tjedne poslove, naručuje potrebna sredstva rada i materijal za rad u suradnji s upraviteljem | | | | 40% |
| Obavlja sve druge poslove po nalogu upravitelja Vlastitog pogona | | | | 10% |
| **Opis razine standardnih mjerila za klasifikaciju radnih mjesta** | | | | |
| POTREBNO STRUČNO ZNANJE | | četverogodišnja srednja stručna sprema elektro struke, najmanje četiri godine radnog iskustva na odgovarajućim poslovima, vozačka dozvola B kategorije | | |
| SLOŽENOST POSLOVA | | stupanj složenosti koji uključuje organizaciju pomoćno-tehničkih poslova, nadzor nad njihovom provedbom i pružanje potpore namještenicima u obavljanju poslova, te obavljanje najsloženijih poslova | | |
| SAMOSTALNOST U RADU | | stupanj samostalnosti koji uključuje povremeni nadzor i opće upute nadređenog službenika | | |
| STUPANJ ODGOVORNOSTI | | stupanj odgovornosti koji uključuje odgovornost za materijalne resurse s kojima rade namještenici, te pravilnu primjenu tehničkih pravila i metoda rada | | |

**Članak 2.**

U Pravilniku o poslovanju Vlastitog pogona („Službeni glasnik Općine Podstrana“ broj 19/2023) u sistematizaciji radnih mjesta, dosadašnja radna mjesta redni broj 5., 6., 7., 8., 9., 10., 11. i 12. postaju radna mjesta redni broj 6., 7., 8., 9., 10., 11., 12. i 13.

**Članak 3.**

Ove Izmjene i dopune Pravilnika o poslovanju Vlastitog pogona stupa na snagu osmog dana od dana objave u „Službenom glasniku Općine Podstrana“.

KLASA: 024-02/24-01/13 Predsjednik

URBROJ: 2181-39-01-24-09 Općinskog vijeća:

Podstrana, 02. prosinca 2024. godine Zdravko Galić